Оқу ісінің меңгерушісі: Жармуханов А.К

Күні: 29.09.2016

Сынып: 6 «а», «ә»

Пәні: Қазақ тілі

**Сабақтың тақырыбы: Дара және күрделі сөздер**

**Сабақтың мақсаты:**

**Білімділік:** дара сөздер мен күрделі сөздерге түсінік беру.
**Тәрбиелік:** жаттығу жұмыстары арқылы сөз мәнін, мағынасын түсінуге, еңбекқорлыққа үйрету.
**Дамытушылық:** оқушының ой-өрісін жаңа сөз туындайтын күрделі сөздерді үйрету арқылы дамыту, есте сақтау қабілетін арттыру.

**Сабақтың түрі:** жаңа білімді меңгеру
**Сабақтың өту әдісі:** Сын тұрғысынан ойлау, граматикалық ойын, фонетикалық талдау.
**Сабақ көрнекілігі:** Тақырыпқа арналған сызба, кеспе карточкалар**Сабақтың түрі: дәстүрлі сабақ**

**І.Ұйымдастыру кезеңі**.

1.Сәлемдесу.

2.Сыныптың тазалығына назар аудару.

3.Оқушылардың назарын тақтаға аудару

**ІІ.Үй тапсырмасын сұрау.**

**34-жаттығу.**

**Сұрақ-жауап:**

1.Сөзжасам дегеніміз не?

2.Сөздер тұлғасына қарай қалай бөлінеді?

3.Сөздер құрамына қарай қалай бөлінеді?

4.Қосымша нешеге бөлінеді?

5.Жұрнақ нешеге бөлінеді?

6.Жалғау нешеге бөлінеді?

**ІІІ.Жаңа тақырып. Дара және күрделі сөздер**

 Сөздер құрамына қарай

|  |  |  |
| --- | --- | --- |
| **Негізгі түбір сөз**  | **Туынды түбір сөз**  | Екі не одан да көп түбірден құралған сөздер  |
| Қосымшасыз тұрып-ақ белгілі бір мағынаны білдіретін сөздер  | Сөз тудырушы жұрнақ жалғану арқылы туған жаңа сөз. | **Қос сөз.** *М:әкелі-балалы,бақ-береке, ағайын-туыс,ата-ана,бала-шаға,* | **Біріккен сөз***М:Ақмола, сөйтіп, ақсақал,баспасөз,сөзжасам,әрқашан,**орынбасар* |
| *М:Сынып,ән, күй, би, домбыра, тәрбие, оқу,оқы, кітап, сат, жүр,ұш, аң, ел, біл, ой, бас, сан,аялда,* *білім* | *М:Сыныптас ,әнші,күйші, биші, домбырашы,тәрбиеші,оқушы,оқытушы, кітапханашы, сатушы, жүргізуші, ұшқыш,аңшы,елші, білгіш, ойшыл,баста,сана, аялдама,*  | **Қысқарған сөз.***ААҚ-ашық акционерлік қоғам, ТЖО-техникалық жөндеу орталығы, Шаған ЖОББМ-Шаған жалпы орта білім беретін мектебі*  | **Тіркесті сөз.***Он бес, ала жаздай, мектепке дейін, сөз таптары, жиырма екі, оқып отыр, тұрып тұр қызыл шырайлы, ала шұбар,көк ала, қара торы*  |

**ІV.Кітаппен жұмыс.**

**49-жаттығу**. Түбір және туынды сөзге 4 мысал жазып, талдаңдар.

**50-жаттығу**. Күрделі сөз түрлеріне мысалдар тауып жазыңдар.

|  |  |  |  |
| --- | --- | --- | --- |
| **Біріккен сөз**  | **Қос сөз**  | **Тіркесті сөз**  | **Қысқарған сөз**  |
| Талдықорған  | Аалы-інілі | Қара өлең  | БҚО,ЖШС |

**51-жаттығу**. Дара сөздерге 10 мысал күрделі сөздерге 10 мысал жазыңдар. Дара сөздер мен күрделі сөздерді салыстырыңдар.

|  |  |  |
| --- | --- | --- |
| Айырмашылығы  | Ұқсастығы  | Айырмашылығы  |

**V.Сабақты бекіту**

Сұрақ-жауап:

1.Сөздер құрамына қарай нешеге бөлінеді

2.Дара сөз дегеніміз не?

3.Күрделі сөз дегеніміз не? Оларға қандай сөздер жатады?

**VІ. Үйге тапсырма беру.**

52,53 -жаттығу.